Video Telenovelă în Iași. Un preot a fugit cu cheile de la biserică și cu presupusa amantă, după ce sătenii s-au plâns de el: "M-a batjocorit bine, dar bine, bine"
Caz incredibil în localitatea Hăbășești, judeţul Iaşi! Săteni nu mai au linişte, culmea, din cauza preotului, care este acuzat că ar avea un comportament deplasat faţă de enoriaşi. Aceştia spun că duhovnicul a ajuns să îi blesteme şi că ar avea chiar şi o amantă. Prins cu mâţa în sac, preotul a decis să fugă din parohie cu tot cu cheie, dar şi cu presupusa amantă, însă a fost confruntat de săteni. Conflictul a fost intrerupt de jandarmi.
Scandalul a pornit când preotul a decis să îşi abandoneze biserica în care a slujit atâţia ani. Doar că nu a plecat singur, ci împreună cu.amanta. Sătenii au fost cei care i-au observat pe ambii într-un autoturism şi i-au cerut socoteală.
Nemulţumirile sătenilor sunt nenumărate. Oamenii spun că prezbiterul a avut un comportament necivilizat şi agresiv. În plus, înainte de a pleca, preotul a distrus tot ce i-a stat în cale.
Nemulţumirile sătenilor sunt nenumărate
Femeie: Părintele era foarte dificil îa se comporta, și în timpul slujbei, dar și în afara bisericii. Mergea la diferite familii și băga zâzanie, doar doar o obține ceva să se certe familiile între ele.
Localnic: La mine a venit la prima ora, la 7 fara un sfert si m-a batjocorit bine, dar bine, bine, bine. M-a blestemat, a blestemat copiii.
Localnic: Eu deja am băiat înmormântat, deja am băiat în cărucior cu rotile și el m-a blestemat și m-a scris pe toaca?
Mai mult decât atât, sătenii spun că acesta ar fi pus în biserică icoane necorespunzătoare.
În urma acestei situaţii, reprezentanții mitropoliei Moldovei și Bucovinei declară că au luat măsuri. Momentan, de la izbucnirea conflictului, preotul nu a mai susţinut slujbe. Între timp la biserica din satul Hăbășești va sluji un preot pensionar